Boeing C-17 Globemaster III

Boeing C-17 Globemaster III on USA-s loodud neljamootoriline suur sõjaväe transpordilennuk, mille esmalend tehti 1991. aastal. Neid lennukeid valmistati aastatel 1995–2015. 

Peale USA õhujõudude on lennuk kasutusel ka Suurbritannia, Austraalia, Kanada, Katari, Araabia Ühendemiraatide, India ja Kuveidi õhujõududes. Lisaks on kolm lennukit kasutusel NATO-s.

Kirjeldus
C-17 on 53 meetrit pikk ja 52-meetrise tiivaulatusega. Lennuki jõuallikateks on neli Pratt & Whitney PW2000 turboventilaatormootorit. Iga mootor annab 180 kN tõukejõu. Mootorite reverseerimisel ruleerimise ajal suunatakse mootori düüsist väljuvad gaasid üles ette. Nii vähendatakse võimaliku võõrkeha mootorisse sattumist, lennuk on võimeline oma mootorite reversil ka tagurpidi ruleerima.

Lennuki meeskond koosneb kolmest liikmest (2 pilooti ja laadungispetsialist). Varustust saab lennukile laadida kere tagumise, rambiga varustatud luugi kaudu. Ramp kannab ka 63-tonnist M1 Abramsi tanki. Lastiruum on 26,8 meetrit pikk, 5,5 meetrit lai ja 3,7 meetrit kõrge. Lastiruumi põrand on varustatud rullikteega kaubaaluste või konteinerite lükkamise lihtsustamiseks. Rullikuid ümber pöörates saab tekitada tasase põranda, mis sobib sõdurite ja sõidukite paigutamiseks.

C-17 stardi- ja maandumisraja minimaalne pikkus on 1064 meetrit ja laius 27 meetrit. Lennuk võib õhku tõusta ka kõvakatteta lennuväljalt.
pisi|NATO strateegilise õhutranspordivõime programmi raames C-17 Hollandis

Kasutajad
pisi|400px|C-17 kasutajad
25px Austraalia
 6 kasutusel ja 4 tellitud

25px Kanada
 4 kasutusel ja 1 tellitud

25px India
 10 tellitud, millest 6 on tellijale tarnitud

25px NATO
 3 kasutusel NATO SAC-programmis. Kõik lennukid asuvad Ungari õhuväebaasis

25px Kuveit
 1 kasutusel ja 1 tellitud

25px Katar
 4 kasutusel

25px AÜE
 6 kasutusel

25px Suurbritannia
 8 kasutusel

25px USA
 223 kasutusel

Kategooria:Militaartranspordilennukid
Kategooria:Ameerika Ühendriikide lennukid
Kategooria:Boeing
Kategooria:Ameerika Ühendriikide sõjalennukid
Kategooria:Ameerika Ühendriikide õhuvägi